Ada község statútuma (Ada Község Hivatalos Lapja, 11/2019. szám) 68. szakasza 1. bekezdésének 2) pontja, és a szabályzat a vissza nem térítendő pénzügyi eszközök odaítélésének feltételeiről fiatal házaspárok és élettársi közösségben élő párok számára Ada község területén lakóház, vagy lakás vásárlására a 2019. évben (Ada Község Hivatalos Lapja, 23/2019. szám) 2. szakasza, Ada Község Községi Tanácsa kiírja a

**PÁLYÁZATOT**  
**A VISSZA NEM TÉRÍTENDŐ PÉNZÜGYI ESZKÖZÖK ODAÍTÉLÉSÉRE FIATAL HÁZASPÁROK ÉS ÉLETTÁRSI KÖZÖSSÉGBEN ÉLŐ PÁROK SZÁMÁRA ADA KÖZSÉG TERÜLETÉN LAKÓHÁZ, VAGY LAKÁS VÁSÁRLÁSÁRA A 2019. ÉVBEN**

**I.**

**APÁLYÁZAT TÁRGYA**

A pályázat tárgya vissza nem térítendő eszközök odaítélése családi lakóház, vagy lakás vásárlására házaspárok és házastársi életközösségben élő párok számára (a további szövegben: pályázók), akik nem rendelkeznek lakóépület tulajdonjoggal/résztulajdon joggal.

A pályázat keretösszege 10.000.000 dinár.

Pályázók csak egy pályázati beadvánnyal pályázhatnak, a kért eszközök pedig nem haladhatják meg az ingatlannak, az illetékes törvényszéki szakértő becslése szerinti értéke 80%-át, legtöbb 1.000.000,00 dinárig.

**II.**

**A PÁLYÁZAT CÉLJA**

A pályázat célja az alábbiakra irányul:

* Ada község fejlődésének serkentése
* a fiatalok Ada községből való elköltözésének megakadályozása
* a demográfiai szerkezet javulása folyamatának kezdeményezése, a gazdasági aktivitás beindítása előfeltételeként.

**III.**

**PÁLYÁZÁSI FELTÉTELEK**

A Pályázók lehetnek házastársak és házastársi életközösségben élő párok – a törvénnyel összhangban – az alábbi feltételekkel:

1. hogy a házastársak egyik tagja nem töltötte be a 45 életévét a pályázás pillanatában;
2. egyikük sem rendelkezik ház vagy lakás tulajdon vagy résztulajdonjoggal a község területén a Pályázatra jelentkezés pillanatában;
3. a házastársak legalább egyike legkevesebb egy éve munkaviszonyban van a község területén vagy a Pályázók legalább 5 éve rendelkeznek lakóhellyel Ada község területén és itt élnek;
4. nem állnak első szintű vér szerinti rokonságban a potenciális ingatlan eladóval;
5. nincs tartozásuk a község felé;
6. bizonyítják az ingatlan felbecsült piaci értékét építészeti szakmában illetékes törvényszéki szakértő véleményezése alapján;
7. az ingatlan, amelyet a Pályázók a vásárlásra javasolnak lehet a Község területén található bármely település területén és eleget kell tennie a lakhatási feltételeknek a lakásról és az épületek karbantartásáról szóló törvénnyel;
8. az ingatlan lehet társtulajdonban, amikor is minden társtulajdonos a saját tulajdonrészének eladójaként jelenik meg;
9. az ingatlan felett nem lehet rendezetlen vagyonjogi viszony, nem lehet rá bejegyezve semmilyen teher az ingatlanlapban, az ingatlan és a melléképületrészek a tervezésről és a kiépítésről szóló előírásokkal összhangban kell, hogy legyenek kiépítve.

Az előző bekezdés szerinti feltételeknek együttesen kell eleget tenni.

A Pályázók az ingatlant nem idegeníthetik el az elkövetkező 7 évben, az egyéb kérdések az ingatlan biztosítási eszközeivel kapcsolatban a szerződéssel lesznek részletesebben szabályozva.

**IV.**

**KÖTELEZŐ DOKUMENTÁCIÓ**

* A jelen szabályzat szerinti feltételek teljesítését a Pályázók a következő dokumentumokkal igazolják, amelyet a pályázati beadványhoz mellékelnek:
* a Pályázók személyigazolványának fénymásolatát;
* anyakönyvi kivonat fénymásolata a gyermek(ek)re;
* bizonylat a Szerb Köztársaság állampolgárságáról (fénymásolat);
* bizonylat a házastársi közösségről – a Pályázók házassági anyakönyvi kivonatának fénymásolata;
* bizonylat az élettársi életközösségről - az élettársi életközösségben élő partnerek és két tanú hitelesített nyilatkozata az élettársi életközösség létezéséről;
* bizonylat a Pályázók munkaviszonyáról – bejelentés a nyugdíj és rokkantsági biztosításra – M űrlap fénymásolata és a munkaszerződés fénymásolata;
* bizonylat a Pályázók munkaéveiről (a PIO Alap igazolása, amelyen fel van tüntetve az összesen megvalósított munkaévek száma);
* Köztársasági Geodéziai Intézet - Kataszteri Hivatal igazolása arról, hogy a Pályázók nem rendelkeznek lakóház vagy lakás tulajdonjogával a Község területén, a pályázat átadása napjától számított 3 napnál nem régebbi;
* Köztársasági Geodéziai Intézet - Kataszteri Hivatal kivonata a megvásárlásra javasolt ingatlanra, a pályázat átadása napjától számított 30 napnál nem régebbi;
* a potenciális eladó nyilatkozata, hogy elfogadta a Pályázat feltételeit és egyetért azokkal;
* a Pályázók hitelesített nyilatkozata, amely az alábbiakat tartalmazza:

- hogy a tárgyat képező házban fognak lakni és azt nem fogják elidegeníteni, vagy bérbe adni a szerződés aláírása napját követő 7 éves időszakban;

- hogy a szerződés tárgyát képező ingatlant a Község javára jelzálogosítják;

- hogy ők és az ingatlan eladója/eladói nem állnak egyenesági vérrokonságban az első szinttel bezárólag;

* a Helyi Adó-adminisztráció bizonylata, hogy nincs tartozásuk a Község felé;
* bizonylat a pályázók lakóhelyéről;
* bizonylat az ingatlan piaci értékének felbecsüléséről az építészeti szakmában illetékes törvényszéki szakértő részéről.

**V.**

**A PÁLYÁZATOK BETERJESZTÉSE**

A pályázatot, 2019.07.15-éig az előírt űrlapon terjesztik be, amelyet a község internetes oldaláról lehet letölteni, vagy a község Szolgáltatóközpontjában átvenni.

A jelen szakasz 1. bekezdése szerinti pályázati beadványt közvetlenül a községnek terjesztik be, személyesen, vagy ajánlott küldeményként postai úton,az alábbi címre:

**Ada község,**

**Ada, Felszabadulás tér 1,**

feltüntetve

**„NEM FELBONTANI - Pályázat a vissza nem térítendő pénzügyi eszközök odaítélésére fiatal házaspárok és életközösségben élő párok számára Ada község területén lakóház, vagy lakás vásárlására a 2019. évben ".**

A pályázattal kapcsolatos információk Tamara Panić, kapcsolattartó személytől kaphatók, munkanapokon 8-12 óráig a 024/852-106 telefonszám 211-es mellékén.

**VI.**

**DÖNTÉSHOZATAL**

A bizottság összeállítja a ranglistát, és kifüggeszti az Ada Községi Közigazgatási Hivatalának hirdetőtáblájára.

A bizottság köteles a Községi Tanácsának a pályázati beadványok beterjesztésének határideje lejártának napjától számított 60 napos határidőben javaslatot terjeszteni elő az eszközök odaítélésére.

A Községi Tanács eszközök odaítéléséről szóló határozata a község hirdetőtábláján és internetes oldalán jelenik meg.

**VII.**

**A PÁLYÁZAT MEGJELENTETÉSE**

A jelen pályáztat Ada község Hivatalos Lapjában és a község internetes oldalán jelenik meg.

Szerb Köztársaság

Vajdaság Autonóm Tartomány

Ada község

ADA KÖZSÉG KÖZSÉGI TANÁCSA

Szám: 020-6-111/2019-03 Bilicki Zoltán s.k.

Keltezés: 2019.07.03. ELNÖKE